Publication: Magyar Közlöny
Issue: MK-2003-41 (Year: 2003, Number: 41)
Era: 1990-2004
Section: a köztisztviselõk jogállásáról szóló 1992. évi XXIII. törvény (a továbbiakban: Ktv.) 22/A. § (8) bekezdés g) pontjában említett köztisztviselõkre vonatkozó szabályok szerint kétévente vagyonnyilatkozatot tesznek. A vagyonnyilatkozat-tételi kötelezettség a Ktv. 22/A. § (1) bekezdésében meghatározott hozzátartozó vonatkozásában is
Paragraph Index: 234

5. § Az Áht. a következõ 15/A. §-sal egészül ki: „15/A. § (1) Az államháztartás alrendszereibõl nyújtott, nem normatív, céljellegû, fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a támogatást odaítélõ szervezet vagy felügyeleti szervének hivatalos lapjában vagy honlapján közzé kell tenni, legkésõbb a döntés meghozatalát követõ hatvanadik napig. Honlapon történõ közzététel esetén legalább öt évig biztosítani kell az adatok hozzáférhetõségét. Helyi önkormányzat esetében hivatalos lap vagy honlap létesítése — e kötelezettség teljesítésével összefüggésben — nem kötelezõ, a közzétételre ilyen esetben a helyben szokásos módon kerül sor. Az állami, önkormányzati támogatási programokról szóló jogszabályok megállapíthatják a nyilvánosságra hozatal részletes szabályait, és hatvan napnál rövidebb határidõt is meghatározhatnak.

Source: https://magyarkozlony.hu/hivatalos-lapok/1da24591d4c5e8b5fad47ad3b080a57ff458d185/dokumentumok/46527cebec3ca5f4e268244b808514b5ede0c5eb/letoltes